《时在京邸雨夜感怀》
清代·曹铭彝

独坐幽斋夜寂寥，满阶黄叶响萧萧。三更风雨孤檠暗，万里关河一梦遥。

雁信祇今沉客路，乡心况复繫深宵。窗前多少增愁处，点点声声滴绿蕉。

作者简介：字秉生，例贡生，国史馆誊录候选盐大使。先生为恭悫胞侄，种花食鸟潇洒风流。课其子家达严，俾从陈翔翰先生游，故家达得以诗文名一时。